Temeljem članka 23. stavak 4. i 35. Zakona o održivom gospodarenju otpadom („Narodne novine“ br. 94/13, 73/17, 14/19 i 98/19) i članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 - pročišćeni tekst, 8/20, 2/21 i 3/21- pročišćeni tekst) Općinsko vijeće Općine Vladislavci na svojoj 35. sjednici održanoj dana 30. ožujka 2021. godine, donosi

**ODLUKU**

**o organizaciji i načinu rada reciklažnog dvorišta Općine Vladislavci**

**Članak 1.**

Ovom Odlukom utvrđuje se organizacija i način rada reciklažnog dvorišta Općine Vladislavci.

**Članak 2.**

Organizacija i način rada reciklažnog dvorišta Općine Vladislavci, osim ovom Odlukom, propisani su Zakonom o održivom gospodarenju otpadom („Narodne novine“ br. 94/13, 73/17, 14/19 i 98/19) i Pravilnikom o gospodarenju otpadom („Narodne novine“ br. 81/20), te drugim propisima koji se odnose na gospodarenje komunalnim otpadom.

**Članak 3.**

Reciklažno dvorište Općine Vladislavci izgrađeno je u Dopsinu, u ulici J.J. Strossmayera 35 c, na k.č.br. 92/1, 92/2 i 92/3, k.o. Dopsin.

**Članak 4.**

Reciklažnim dvorištem Općine Vladislavci upravlja Metal Zec d.o.o. Ilok, Antuna Branka Šimića 4, Ilok, O.I.B. 56897256931, sukladno Odluci o odabiru u postupku jednostavne nabave br. N-7/21, za uslugu upravljanja reciklažnim dvorištem, sakupljanje i zbrinjavanje otpada iz reciklažnog dvorišta Općine Vladislavci.

**Članak 5.**

Metal Zec d.o.o. Ilok dužan je imenovati osobu odgovornu za gospodarenje otpadom za reciklažno dvorište Općine Vladislavci.

**Članak 6.**

Metal Zec d.o.o. Ilok dužan je osobi koja radi u reciklažnom dvorištu osigurati pisane i ovjerene upute, te organizirati rad reciklažnog dvorišta sukladno članku 18. Pravilnika o gospodarenju otpadom („Narodne novine“ br. 81/20).

**Članak 7.**

Općina Vladislavci dužna je osigurati radnika za zaprimanje otpada u reciklažnom dvorištu Općine Vladislavci u radnom vremenu navedenog reciklažnog dvorišta, te osigurati uvjete sukladno članku 19. Pravilnika o gospodarenju otpadom.

**Članak 8.**

Ovlašćuje se općinski načelnik Općine Vladislavci za potpis Ugovora o organizaciji i načinu rada Reciklažnog dvorišta Općine Vladislavci sa ponuditeljem Metal Zec d.o.o. Ilok.

**Članak 9.**

Ova Odluka stupa na snagu prvog dana od dana objave u „Službenom glasniku“ Općine Vladislavci.

KLASA: 363-02/21-16/2

UR.BROJ:2158/07-01-21-2

Vladislavci, 30. ožujka 2021.

PREDSJEDNIK

OPĆINSKOG VIJEĆA

Krunoslav Morović, v. r.